ທະຫານຊີເຣຍ ໂຈມຕີເມືອງ Daraa ໃນພາກໃຕ້ ຂອງປະເທດ (ເບິ່ງວີດີໂອ)
ພວກນັກເຄື່ອນໄຫວດ້ານສິດທິມະນຸດຊີເຣຍ ກ່າວວ່າ ທະຫານລັດຖະບານໄດ້ທໍາ ການໂຈມຕີເມືອງບ່ອນທີ່ ການລຸກຮືຂຶ້ນຕໍ່ຕ້ານລັດຖະບານ ໄດ້ເລີ້ມຂຶ້ນທໍາອິດ.
ພວກນັກເຄື່ອນໄຫວຊີເຣຍກ່າວວ່າ ທະຫານລັດຖະບານໄດ້ໂຈມຕີເມືອງ Daraa ໃນພາກ ໃຕ້ຂອງປະເທດ ບ່ອນທີ່ການລຸກຮືຂຶ້ນຂອງພວກຝ່າຍຄ້ານຕໍ່ຕ້ານປະທານາທິບໍດີ Bashar al-Assad ໄດ້ເລີ່ມຂຶ້ນໃນເດືອນມີນາປີກາຍນີ້ ກຸ່ມສິ້ງຊອມສິດທິມະນຸດທີ່ມີສຳນັກງານຢູ່ກຸງລອນດອນກ່າວວ່າ ມີ 4 ຄົນໄດ້ເສຍຊີວິດຢູ່ໃນ ເມືອງດັ່ງກ່າວ ໃນວັນພະຫັດມື້ນີ້ ຮວມທັງການສູ້ລົບ ລະຫວ່າງພວກທະຫານລັດຖະບານຊີ ເຣຍແລະທະຫານກະບົດ ຈີນກ່າວໃນວັນພະຫັດມື້ນີ້ວ່າ ຕົນພວມສົ່ງ ນັກການທູດອະວຸໂສທ່ານນຶ່ງ ໄປຍັງຊີເຣຍເພື່ອ ເຈລະຈາຫາລືກ່ຽວກັບວິກິດການໃນປະເທດດັ່ງກ່າວ ທ່ານ Liu Weimin ໂຄສົກກະຊວງ ການຕ່າງປະເທດຈີນກ່າວວ່າຮອງລັດຖະມົນຕີການຕ່າງປະເທດ Zhai Jun ຈະເດີນທາງ ໄປຢ້ຽມຢາມຊີເຣຍໃນວັນສຸກແລະວັນເສົາແຕ່ຍັງບໍ່ສາມາດເວົ້າໄດ້ວ່າມີກຸ່ມໃດແດ່ຈະພົວພັນ ໃນການເຈລະຈາຫາລືນີ້ ທ່ານກ່າວວ່າ ຈີນຕ້ອງການຢາກກົດດັນໃຫ້ມີການແກ້ໄຂບັນຫາຢ່າງສັນຕິ ຮອງລັດຖະມົນ ຕີການຕ່າງປະເທດຈີນໄດ້ພົບປະກັບຄະນະຜູ້ແທນຝ່າຍຄ້ານຂອງຊີເຣຍ ທີ່ກຸງປັກກິ່ງໃນສັບ ປະດາແລ້ວ ຂະນະດຽວກັນ ກໍຄາດວ່າກອງປະຊຸມສະມັດຊາໃຫຍ່ອົງການສະຫະປະຊາຊາດຈະໃຫ້ການ ສະໜັບສະໜຸນ ໃນຂອບເຂດທີ່ກວ້າງຂວາງ ໃນວັນພະຫັດມື້ນີ້ ຕໍ່ຍັດຕິທີ່ກ່າວຫາຊີເຣຍວ່າ ໄດ້ລ່ວງລະເມີດຕໍ່ສິດທິມະນຸດ ແລະຮຽກຮ້ອງໃຫ້ລັດຖະບານ ຂອງປະເທດດັ່ງກ່າວຢຸດເຊົາ ການປາບປາມແບບນອງເລືອດຕໍ່ພວກຄັດຄ້ານລັດຖະບານ ຮ່າງຍັດຕິທີ່ໄດ້ມີການແຈກຢາຍ ໂດຍພວກນັກການທູດອາຣັບສະບັບນີ້ ເປັນຍັດຕິທີ່ບໍ່ມີຜົນບັງຄັບ ຣັດເຊຍແລະຈີນໄດ້ວີໂຕ້ຫຼືໃຊ້ສິດຢັບຢັ້ງຮ່າງຍັດຕິຂອງສະພາຄວາມໝັ້ນຄົງອົງການສະຫະ ປະຊາຊາດໃນຕົ້ນເດືອນນີ້ ຂັດຂວາງບໍ່ໃຫ້ສະພາຄວາມໝັ້ນຄົງ ໃຫ້ການສະໜັບສະໜຸນຕໍ່ ແຜນການຂອງປະເທດຕາເວັນຕົກທີ່ໄດ້ຮັບການໜຸນຫຼັງຈາກບັນດາປະເທດອາຣັບທີ່ຈະບັງ ຄັບໃຫ້ປະທານາທິບໍດີ Assad ລາອອກ ເພື່ອຍຸຕິວິກິດການຢູ່ໃນປະເທດດັ່ງກ່າວ